Document ID: 31997R0476

ΚΑΝΟΝΙΣΜΟΣ (ΕΚ) αριθ. 476/97 ΤΟΥ ΣΥΜΒΟΥΛΙΟΥ της 13ης Μαρτίου 1997 για την τροποποίηση του κανονισμού (ΕΚ) αριθ. 1172/95 σχετικά με τις στατιστικές για τις ανταλλαγές αγαθών της Κοινότητας και των κρατών μελών της με τις τρίτες χώρες όσον αφορά το στατιστικό έδαφος
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
την απόφαση της Γαλλικής Δημοκρατίας να εντάξει τα υπερπόντια διαμερίσματα στο γαλλικό στατιστικό έδαφος από 1ης Ιανουαρίου 1997 7
την απόφαση του Βασιλείου της Ισπανίας να εντάξει τις Καναρίους Νήσους στο ισπανικό στατιστικό έδαφος από την ίδια ημερομηνία 7
ότι θα πρέπει, κατά συνέπεια, να προσαρμοστεί ο ορισμός του κοινοτικού στατιστικού εδάφους που αναφέρεται στο άρθρο 3 του κανονισμού (ΕΚ) αριθ. 1172/95 (1), καθώς και το πεδίο εφαρμογής των στατιστικών για τις ανταλλαγές αγαθών της Κοινότητας και των κρατών μελών της με τις τρίτες χώρες, το οποίο ορίζεται στο άρθρο 4 του προαναφερόμενου κανονισμού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1172/95 τροποποιείται ως εξής:
1. Στο άρθρο 3 η παράγραφος 2 αντικαθίσταται από το ακόλουθο κείμενο:
«2. Κατά παρέκκλιση από την παράγραφο 1, το στατιστικό έδαφος της Κοινότητας περιλαμβάνει τη νήσο Ελγολάνδη.»
2. Στο άρθρο 4 παράγραφος 1, το δεύτερο εδάφιο καταργείται.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Μαρτίου 1997.

Labels: 19
20
3
12
18